               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 14.4.2016
            COM(2016) 210 final
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση(αίτηση της Ελλάδας — EGF/2015/011 GR/Supermarket Larissa)

               ΑΙΤΙΟΛΟΓΙΚΗ ΕΚΘΕΣΗ

               ΠΕΡΙΕΧΟΜΕΝΟ ΤΗΣ ΠΡΟΤΑΣΗΣ

               1.Οι κανόνες που εφαρμόζονται στις χρηματοδοτικές συνεισφορές από το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) διατυπώνονται στον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  1
                (στο εξής «κανονισμός ΕΤΠ»).

               2.Στις 26 Νοεμβρίου 2015, η Ελλάδα υπέβαλε την αίτηση EGF/2015/011 GR/Supermarket Larissa για χρηματοδοτική συνεισφορά από το ΕΤΠ, μετά τις απολύσεις
                  2
                στο Σουπερμάρκετ Λάρισα ΑΒΕΕ στην Ελλάδα.

               3.Ύστερα από εξέταση της εν λόγω αίτησης, η Επιτροπή συμπέρανε, σύμφωνα με όλες τις εφαρμοστέες διατάξεις του κανονισμού ΕΤΠ, ότι ικανοποιούνται οι όροι για τη χορήγηση χρηματοδοτικής συνεισφοράς από το ΕΤΠ.

               ΠΕΡΙΛΗΨΗ ΤΗΣ ΑΙΤΗΣΗΣ

                        Αίτηση ΕΤΠ

                        EGF/2015/011 GR/Supermarket Larissa

                        Κράτος μέλος

                        Ελλάδα

                        Οικεία/-ες περιφέρεια/-ες (επίπεδο NUTS
                           3
                         2)

                        Κεντρική Μακεδονία (EL12)
                           Θεσσαλία (EL14)

                        Ημερομηνία υποβολής της αίτησης

                        26 Νοεμβρίου 2015

                        Ημερομηνία απόδειξης παραλαβής της αίτησης

                        1 Δεκεμβρίου 2015

                        Ημερομηνία αίτησης πρόσθετων πληροφοριών

                        10 Δεκεμβρίου 2015

                        Προθεσμία για την υποβολή των πρόσθετων πληροφοριών

                        21 Ιανουαρίου 2016

                        Προθεσμία για την ολοκλήρωση της αξιολόγησης

                        14 Απριλίου 2016

                        Κριτήριο παρέμβασης

                        Άρθρο 4 παράγραφος 1 στοιχείο α) του κανονισμού ΕΤΠ

                        Κύρια επιχείρηση

                        Σουπερμάρκετ Λάρισα ABEE

                        Αριθμός των οικείων επιχειρήσεων

                        1

                        Τομέας οικονομικής δραστηριότητας

                        (Κλάδος NACE αναθ. 2)
                           4

                        Κλάδος 47 (Λιανικό εμπόριο, εκτός από το εμπόριο μηχανοκίνητων οχημάτων και μοτοσυκλετών)

                        Αριθμός θυγατρικών, προμηθευτών και κατάντη παραγωγών

                        0

                        Περίοδος αναφοράς (τέσσερις μήνες):

                        3 Μαΐου 2015 – 3 Σεπτεμβρίου 2015

                        Αριθμός απολύσεων κατά την περίοδο αναφοράς α)

                        557

                        Αριθμός απολύσεων πριν ή μετά την περίοδο αναφοράς β)

                        0

                        Συνολικός αριθμός απολύσεων (α + β)

                        557

                        Συνολικός αριθμός επιλέξιμων δικαιούχων

                        557

                        Συνολικός αριθμός στοχευόμενων δικαιούχων

                        557

                        Αριθμός στοχευόμενων νέων που βρίσκονται εκτός απασχόλησης, εκπαίδευσης ή κατάρτισης (ΕΑΕΚ)

                        543

                        Προϋπολογισμός για εξατομικευμένες υπηρεσίες (σε ευρώ)

                        10 530 000

                        Προϋπολογισμός για τη χρήση του ΕΤΠ
                           5
                         (σε ευρώ)

                        250 000

                        Συνολικός προϋπολογισμός (σε ευρώ)

                        10 780 000

                        Συνεισφορά του ΕΤΠ (60%) (σε ευρώ)

                        6 468 000

               ΑΞΙΟΛΟΓΗΣΗ ΤΗΣ ΑΙΤΗΣΗΣ

               Διαδικασία

               4.Η Ελλάδα υπέβαλε την αίτηση EGF/2015/011 GR/Supermarket Larissa εντός 12 εβδομάδων από την ημερομηνία κατά την οποία ικανοποιήθηκαν τα κριτήρια παρέμβασης που ορίζονται στο άρθρο 4 του κανονισμού ΕΤΠ, στις 26 Νοεμβρίου 2015. Η Επιτροπή βεβαίωσε την παραλαβή της αίτησης και, την 1η Δεκεμβρίου 2015, ζήτησε συμπληρωματικές πληροφορίες από την Ελλάδα, εντός δύο εβδομάδων από την ημερομηνία υποβολής της αίτησης, στις 10 Δεκεμβρίου 2015. Οι εν λόγω συμπληρωματικές πληροφορίες παρασχέθηκαν εντός έξι εβδομάδων από την ημερομηνία της αίτησης. Η προθεσμία των 12 εβδομάδων από την παραλαβή της πλήρους αίτησης, προθεσμία εντός της οποίας η Επιτροπή θα πρέπει να ολοκληρώσει την αξιολόγηση της συμμόρφωσης της αίτησης με τις προϋποθέσεις που προβλέπονται για την παροχή της χρηματοδοτικής συνεισφοράς, λήγει στις 14 Απριλίου 2016.

               Επιλεξιμότητα της αίτησης

               Οικείες επιχειρήσεις και δικαιούχοι

               5.Η αίτηση αφορά 557 εργαζομένους
                  6
                που απολύθηκαν από το Σουπερμάρκετ Λάρισα ΑΒΕΕ. Η επιχείρηση λειτουργεί στον οικονομικό τομέα που ταξινομείται σύμφωνα με τη NACE αναθ. 2 στον κλάδο 47 («Χονδρικό εμπόριο, εκτός από το εμπόριο μηχανοκίνητων οχημάτων και μοτοσυκλετών»). Οι απολύσεις από το Σουπερμάρκετ Λάρισα εντάσσονται στις περιφέρειες επιπέδου NUTS 2 της Κεντρικής Μακεδονίας (Κεντρική Μακεδονία (EL12) και της Θεσσαλίας (Θεσσαλία) (EL14).

               Κριτήρια παρέμβασης

               6.Η Ελλάδα υπέβαλε την αίτηση δυνάμει των κριτηρίων παρέμβασης που προβλέπονται στο άρθρο 4 παράγραφος 1 στοιχείο α) του κανονισμού ΕΤΠ, σύμφωνα με το οποίο απαιτούνται τουλάχιστον 500 απολύσεις εργαζομένων, κατά τη διάρκεια περιόδου αναφοράς τεσσάρων μηνών σε επιχείρηση κράτους μέλους, συμπεριλαμβανομένων απολύσεων εργαζομένων από τους προμηθευτές και τους κατάντη παραγωγούς και/ή αυτοαπασχολούμενων των οποίων διεκόπη η δραστηριότητα.

               7.Η τετράμηνη περίοδος αναφοράς για την αίτηση είναι από από τις 3 Μαΐου 2015 έως τις 3 Σεπτεμβρίου 2015. Κατά την περίοδο αναφοράς, 557 εργαζόμενοι απολύθηκαν από το Σουπερμάρκετ Λάρισα ΑΒΕΕ.

               Υπολογισμός των απολύσεων και των περιπτώσεων παύσης επιχειρηματικής δραστηριότητας

               8.Οι απολύσεις κατά την περίοδο αναφοράς υπολογίστηκαν από την ημερομηνία της de facto καταγγελίας της σύμβασης απασχόλησης ή της λήξης της.

               Επιλέξιμοι δικαιούχοι

               9.Ο συνολικός αριθμός των επιλέξιμων δικαιούχων είναι 557.

               Σχέση μεταξύ των απολύσεων και της παγκόσμιας χρηματοπιστωτικής και οικονομικής κρίσης που αναφέρεται στον κανονισμό (ΕΚ) αριθ. 546/2009

               10.Για να αποδείξει τη συνάφεια μεταξύ των απολύσεων και της παγκόσμιας χρηματοπιστωτικής και οικονομικής κρίσης όπως αναφέρεται στον κανονισμό (ΕΚ) αριθ. 546/2009, η Ελλάδα ισχυρίζεται ότι η ελληνική οικονομία βρίσκεται επί έξι συναπτά έτη (από το 2008 έως το 2013) σε βαθιά ύφεση. Σύμφωνα με την ΕΛ.ΣΤΑΤ., την Ελληνική Στατιστική Αρχή, από το 2008 το ελληνικό ΑΕΠ μειώθηκε κατά 25,7 εκατοστιαίες μονάδες, η δημόσια κατανάλωση κατά 21 εκατοστιαίες μονάδες και η ιδιωτική κατανάλωση κατά 32,3 εκατοστιαίες μονάδες, ενώ η ανεργία αυξήθηκε κατά 19 εκατοστιαίες μονάδες.

               11.Επιπλέον, η μείωση του ΑΕΠ έχει διευρύνει το χάσμα μεταξύ του ελληνικού κατά κεφαλήν ΑΕΠ και του κατά κεφαλήν ΑΕΠ της ΕΕ, ματαιώνοντας την πρόοδο προς την οικονομική σύγκλιση που σημείωσε η Ελλάδα κατά την περίοδο 1995-2007.

               12.Περαιτέρω, για να αντεπεξέλθει στις πληρωμές του εξωτερικού χρέους, από το 2008 η ελληνική κυβέρνηση έλαβε αντιλαϊκά μέτρα, όπως η αύξηση των φορολογικών συντελεστών, ο εξορθολογισμός των δημόσιων δαπανών και η μείωση των μισθών των δημοσίων υπαλλήλων. Οι μισθοί στον ιδιωτικό τομέα έχουν επίσης μειωθεί, σε μια προσπάθεια να αυξηθεί η ανταγωνιστικότητα της ελληνικής οικονομίας.

               13.Από το 2008, χιλιάδες επιχειρήσεις έχουν παύσει τις δραστηριότητές τους και έχουν κλείσει απολύοντας το προσωπικό τους, και χιλιάδες αυτοαπασχολούμενοι έχουν παύσει τις δραστηριότητές τους, συμβάλλοντας στην απότομη αύξηση της προαναφερθείσας ανεργίας.

               14.Άμεση συνέπεια του μειωμένου εισοδήματος ήταν η μείωση της κατανάλωσης. Το 2009 η μείωση της κατανάλωσης των νοικοκυριών στην Ελλάδα ακολούθησε την ίδια αρνητική τάση που σημειώθηκε στην ΕΕ 27. Το 2010, το 2011 και το 2013 σημειώθηκε ανάκαμψη της κατανάλωσης των νοικοκυριών σε επίπεδο ΕΕ 27. Η κατανάλωση των νοικοκυριών στην Ελλάδα παρουσιάζει πτωτική πορεία από την έναρξη της χρηματοπιστωτικής και οικονομικής κρίσης και τα αριθμητικά στοιχεία επιδεινώνονταν κάθε χρόνο κατά την περίοδο 2008-2013.

               Κατανάλωση νοικοκυριών (% μεταβολή σε σύγκριση με το προηγούμενο έτος)

                        2008

                        2009

                        2010

                        2011

                        2012

                        2013

                        ΕΕ-27

                        0,9

                        -0,6

                        1,0

                        0,2

                        -0,5

                        0,1

                        Ελλάδα

                        2,9

                        -0,3

                        -6,8

                        -7,2

                        -8,9

                        -5,6

                        Πηγή: Eurostat
                           7

               15.Σύμφωνα με πρόσφατη μελέτη της ΙΝΕ-ΓΣEE
                  8
                που δημοσιεύτηκε τον Ιούλιο του 2014, τρεις στους τέσσερεις εργαζομένους ή υπαλλήλους δήλωσαν ότι το επίπεδο του εισοδήματός τους μειώθηκε το 2014 σε σύγκριση με το προηγούμενο έτος λόγω των μισθολογικών περικοπών. Επιπλέον, το 38 % των ερωτηθέντων πιστεύοντας ότι οι αποδοχές τους θα μειωθούν και πάλι κατά το επόμενο τρίμηνο, είχαν μειώσει αναλόγως τις δαπάνες τους.

               16.Κατά την περίοδο 2009-2015, ο δείκτης εμπιστοσύνης των καταναλωτών (σταθμισμένο ποσοστό θετικών και αρνητικών απαντήσεων) ήταν αρνητικός. Ο δείκτης επιδεινώθηκε σημαντικά κατά τη διάρκεια των τριών πρώτων ετών [-46 (2009), -63 (2010) -74 (2011)], φθάνοντας το χειρότερο αποτέλεσμα το 2012 (-75). Οι καταναλωτές επανέκτησαν την εμπιστοσύνη τους έκτοτε και ο δείκτης είναι σχεδόν εκ νέου στις τιμές του 2009 (-49 για την περίοδο 2014-2015).

               17.Σύμφωνα με έκθεση της ΕΛ.ΣΤΑΤ. για τα εισοδήματα των νοικοκυριών και τις συνθήκες διαβίωσης, το 23 % των Ελλήνων ζούσε κάτω από το όριο της φτώχειας
                  9
                το 2012.

               18.Έως σήμερα, ο τομέας λιανικών πωλήσεων έχει αποτελέσει αντικείμενο άλλων πέντε αιτήσεων για χρήση του ΕΤΠ
                  10
               , λόγω της παγκόσμιας χρηματοπιστωτικής και οικονομικής κρίσης.

               Γεγονότα που οδήγησαν στις απολύσεις και τη διακοπή δραστηριότητας

               19.Σύμφωνα με τις ελληνικές αρχές, τα συμβάντα που οδήγησαν στις απολύσεις ήταν η πτώχευση και το κλείσιμο της εταιρείας. Οι λόγοι που οδήγησαν την εταιρεία σε πτώχευση είναι κυρίως δύο: 1) η μείωση του διαθέσιμου εισοδήματος των νοικοκυριών ― εξαιτίας της αύξησης της φορολογικής επιβάρυνσης, της μείωσης των μισθών (τόσο των ιδιωτικών όσο και των δημοσίων υπαλλήλων) και της αύξησης της ανεργίας ― με αποτέλεσμα τεράστια πτώση στην αγοραστική δύναμη· 2) η δραστική μείωση των δανείων προς επιχειρήσεις και ιδιώτες λόγω της έλλειψης ρευστότητας των ελληνικών τραπεζών. Σύμφωνα με την Τράπεζα της Ελλάδος, από το 2010 ο ετήσιος ρυθμός αύξησης των δανείων προς τα νοικοκυριά και τις επιχειρήσεις (εξαιρουμένων των χρηματοπιστωτικών επιχειρήσεων) υπήρξε αρνητικός, λόγω έλλειψης ρευστότητας στις ελληνικές τράπεζες.

               20.Το 1986 μια ομάδα μικρών παντοπωλείων στο νομό Λάρισας σύστησε συνεταιρισμό (Σουπερμάρκετ Λάρισα). Ο συνεταιρισμός αναπτύχθηκε γρήγορα και άνοιξε νέα καταστήματα ενσωματώνοντας νέους εργαζόμενους-ιδιοκτήτες στον συνεταιρισμό. Τελικά, η επιχείρηση διέθετε 42 καταστήματα και 600 εργαζόμενους μεταξύ των οποίων και εργαζόμενοι-ιδιοκτήτες. Η επιτυχής ανάπτυξη του συνεταιρισμού διεκόπη από την οικονομική και χρηματοπιστωτική κρίση.

               21.Λόγω της μείωσης της αγοραστικής δύναμης των ελληνικών νοικοκυριών που ακολούθησε τη συρρίκνωση της ελληνικής οικονομίας από την έναρξη της οικονομικής και χρηματοπιστωτικής κρίσης, η ζήτηση για προϊόντα περιλαμβανομένων και των βασικών ειδών διατροφής σημείωσε πτώση. Το 2015, αφού παρουσίασαν έντονη μείωση επί πέντε συναπτά έτη, τα επίπεδα συναλλαγών στον τομέα του λιανικού εμπορίου τροφίμων, ποτών και καπνού ήταν χαμηλότερα κατά ποσοστό μεγαλύτερο του 30 % από εκείνα που σημειώθηκαν στις αρχές της κρίσης το 2008.

               Επίπεδα συναλλαγών λιανικού εμπορίου τροφίμων, ποτών και καπνού στην Ελλάδα
                  (ετήσια ποσοστιαία μεταβολή)

                        2009

                        2010

                        2011

                        2012

                        2013

                        2014-2015
                           11

                        Τρόφιμα-ποτά-καπνός
                           12

                        -6,1

                        -5,5

                        -6,0

                        -9,0

                        -9,1

                        0,4

                        Πηγή: ELSTAT

               22.Οι πωλήσεις του Σουπερμάρκετ Λάρισα ακολούθησαν την ίδια καθοδική τάση όπως η ελληνική οικονομία και το 2013 το επίπεδο των πωλήσεων ήταν κατά 24 % χαμηλότερο από ό,τι το 2009.

               Σουπερμάρκετ Λάρισα ΑΒΕΕ
                  (πωλήσεις — σε εκατ. ευρώ)

                        2009

                        2010

                        2011

                        2012

                        2013

                        67,6

                        66,9

                        64,5

                        58,6

                        51,6

               23.Προκειμένου να προσαρμοστεί στην κατάσταση της αγοράς, η επιχείρηση εφάρμοσε ορισμένα μέτρα δημοσιονομικής λιτότητας, όπως οι περικοπές των μισθών (-30 %), η επαναδιαπραγμάτευση των μισθώσεων, η αναβολή της ημερομηνίας λήξης των λογαριασμών, η πρόταση φθηνότερων προϊόντων, η μείωση του κόστους λειτουργίας (π.χ. μειώνοντας τις ώρες φωτισμού στις αποθήκες). Ωστόσο, η επιχείρηση δεν μπόρεσε να καλύψει τις ζημίες της και, εν τέλει, αναγκάστηκε να κλείσει τα καταστήματα το ένα μετά το άλλο εντός του δευτέρου τριμήνου του 2014. Το κλείσιμο της επιχείρησης και οι επακόλουθες απολύσεις τελικά πραγματοποιήθηκαν ένα χρόνο μετά (2ο τρίμηνο 2015), όταν το δικαστήριο αποφάνθηκε επί της αίτησης πτώχευσης που υποβλήθηκε από προμηθευτή του Σουπερμάρκετ Λάρισα.

               Αναμενόμενος αντίκτυπος των απολύσεων όσον αφορά την οικονομία και την απασχόληση σε τοπικό, περιφερειακό ή εθνικό επίπεδο

               24.Οι ελληνικές αρχές ισχυρίζονται ότι οι απολύσεις στο Σουπερμάρκετ Λάρισα θα επιδεινώσουν ακόμη περισσότερο την κατάσταση της ανεργίας, που έχει ήδη οξυνθεί λόγω της οικονομικής και χρηματοπιστωτικής κρίσης και φαίνεται να είναι ιδιαίτερα εύθραυστη. Η Ελλάδα έχει το μεγαλύτερο ποσοστό ανεργίας μεταξύ των κρατών μελών της ΕΕ και το πέμπτο υψηλότερο στον κόσμο
                  13
               .

               Ποσοστό ανεργίας

                     Πηγή: Eurostat
                  14
                και ELSTAT

               25.Επιπλέον, οι οφειλές του Σουπερμάρκετ Λάρισα προς τρίτους εκτιμώνται σε 33,5 εκατ. ευρώ περίπου. Αυτό πιστεύεται ότι πλήττει ιδιαίτερα τους προμηθευτές του σουπερμάρκετ, με αποτέλεσμα διαδοχικές χρεωκοπίες και πρόσθετες απολύσεις.

               26.Οι περισσότερες απολύσεις (97,5 %) είναι επικεντρωμένες στην Θεσσαλία, στην επιπέδου NUTS3 περιοχή της Λάρισας (EL142). Η κατάσταση της απασχόλησης στη Θεσσαλία, η οποία φαίνεται να είναι ελαφρώς καλύτερη από τον εθνικό μέσο όρο (51,8 % έναντι 50,8 % το 2012 και 49,6 % έναντι 48,8 % το 2013) ήταν ελαφρώς χειρότερη το 2014 (49 % έναντι 49,4 %)
                  15
               . Επιπλέον, υπάρχει έλλειψη προσφοράς θέσεων εργασίας στην περιοχή σε σύγκριση με τον υψηλό αριθμό των ατόμων που ζητούν εργασία. Ως εκ τούτου, το 73,5 % των ανέργων είναι άνεργοι για διάστημα μεγαλύτερο των 12 μηνών στη Θεσσαλία
                  16
               .

               Στοχευόμενοι δικαιούχοι και προτεινόμενες δράσεις

               Στοχευόμενοι δικαιούχοι

               27.Όλοι οι απολυμένοι εργαζόμενοι αναμένεται να συμμετάσχουν στα μέτρα. Η κατανομή των εργαζομένων αυτών κατά φύλο, ιθαγένεια και ηλικιακή ομάδα έχει ως εξής:

                        Κατηγορία

                        Αριθμός στοχευόμενων δικαιούχων

                        Φύλο:

                        Άνδρες

                        194

                        (34,8 %)

                        Γυναίκες

                        363

                        (65,2 %)

                        Ιθαγένεια:

                        Πολίτες της ΕΕ

                        556

                        (99,8 %)

                        Πολίτες τρίτων χωρών

                        1

                        (0,2 %)

                        Ηλικιακή ομάδα:

                        15-24 ετών

                        0

                        (0,0 %)

                        25-29 ετών

                        50

                        (9,0 %)

                        30-54 ετών

                        479

                        (86,0 %)

                        55-64 ετών

                        28

                        (5,0 %)

                        άνω των 64 ετών

                        0

                        (0,0 %)

               28.Επιπροσθέτως, οι ελληνικές αρχές θα παράσχουν εξατομικευμένες υπηρεσίες με συγχρηματοδότηση του ΕΤΠ σε έως 543 νέους εκτός εκπαίδευσης, απασχόλησης ή κατάρτισης (ΕΕΑΚ) κάτω της ηλικίας των 30 ετών κατά την ημερομηνία της υποβολής της αίτησης, δεδομένου ότι οι απολύσεις που αναφέρονται στην παράγραφο 5 έγιναν στις περιφέρειες επιπέδου NUTS2 της Θεσσαλίας (Θεσσαλία (EL14) και της Κεντρικής Μακεδονίας (Κεντρική Μακεδονία (EL 12), που είναι επιλέξιμες σύμφωνα με την Πρωτοβουλία για την απασχόληση των νέων.

               29.Επομένως, ο συνολικός εκτιμώμενος αριθμός των στοχευόμενων δικαιούχων που αναμένεται να συμμετάσχουν στα μέτρα, συμπεριλαμβανομένων των ΕΕΑΚ, είναι 1 100.

               Επιλεξιμότητα των προτεινόμενων δράσεων

               30.Οι εξατομικευμένες υπηρεσίες που θα παρασχεθούν στους απολυμένους και στους ΕΑΕΚ συνίστανται στις ακόλουθες δράσεις:

               –Επαγγελματικός προσανατολισμός: Αυτό το συνοδευτικό μέτρο, το οποίο θα προσφερθεί σε όλους τους συμμετέχοντες, καλύπτει τα εξής στάδια:

               1 Πληροφορίες που απευθύνονται σε ΕΕΑΚ. Σε αντίθεση με τους στοχευόμενους εργαζομένους που έχουν ήδη προσδιοριστεί (πρώην εργαζόμενοι και εργαζόμενοι-ιδιοκτήτες του Σουπερμάρκετ Λάρισα), η ομάδα των στοχευόμενων ΕΑΕΚ δεν έχει ακόμη καθοριστεί. Μεταξύ άλλων κριτηρίων για την επιλογή των στοχευόμενων ΕΑΕΚ, οι ελληνικές αρχές θα χρησιμοποιήσουν κριτήρια ευθυγραμμισμένα με τα κριτήρια που περιλαμβάνονται στο ελληνικό πρόγραμμα «Εγγυήσεις για τη νεολαία» (δηλ. νέοι που αντιμετωπίζουν κίνδυνο αποκλεισμού, επίπεδο οικογενειακού εισοδήματος, επίπεδο εκπαίδευσης, διάρκεια της ανεργίας κ.λπ.), και θα ζητήσουν επίσης εκδήλωση ενδιαφέροντος. Για τον σκοπό αυτό, προτίθενται να ξεκινήσουν εκστρατείες πληροφόρησης που αφορούν ειδικά τους ΕΑΕΚ.

               2 Υποδοχή και εγγραφή. Το πρώτο μέτρο που παρέχεται σε όλους τους συμμετέχοντες (εργαζομένους και ΕΑΕΚ) περιλαμβάνει πληροφορίες για τις διαθέσιμες υπηρεσίες και τα προγράμματα κατάρτισης, καθώς και για τις απαιτήσεις δεξιοτήτων και κατάρτισης.

               3 Προσωπικό και επαγγελματικό έγγραφο. Αυτή η δράση έχει στόχο να βοηθήσει τους εργαζομένους και τους ΕΑΕΚ να προσδιορίσουν τα ισχυρά και αδύνατα σημεία τους και τις ευκαιρίες που σχετίζονται με τα ενδιαφέροντά τους και να καταρτίσουν ένα ρεαλιστικό σχέδιο σταδιοδρομίας. Με βάση αυτές τις εκτιμήσεις, συντάσσεται ένα προσωπικό και επαγγελματικό έγγραφο, το οποίο περιλαμβάνει ένα ατομικό σχέδιο και ένα σχέδιο δράσης.

               4 Υποστήριξη για την αναζήτηση εργασίας και επαγγελματικός προσανατολισμός. Εδώ περιλαμβάνονται: 1) κατάρτιση σε οριζόντια ζητήματα, όπως ανάπτυξη κοινωνικών δεξιοτήτων, προσαρμογή σε νέες καταστάσεις, λήψη αποφάσεων· 2) βοήθεια στην αναζήτηση εργασίας, περιλαμβανομένων πληροφοριών για τις διαθέσιμες θέσεις εργασίας, ενεργή έρευνα των τοπικών και περιφερειακών ευκαιριών απασχόλησης, τεχνικές αναζήτησης εργασίας και κατάρτιση στη σύνταξη βιογραφικών σημειωμάτων και συνοδευτικών επιστολών, καθώς και στον τρόπο προετοιμασίας για μια συνέντευξη εργασίας· 3) επαγγελματικός προσανατολισμός: οι σύμβουλοι θα παράσχουν επαγγελματική καθοδήγηση στους απολυμένους εργαζομένους και ΕΕΑΚ και θα τους κατευθύνουν σε συγκεκριμένες προσφορές θέσεων εργασίας.

               5 Καθοδήγηση όσον αφορά την απασχόληση. Επίσης, οι σύμβουλοι θα συνοδεύουν τους εργαζομένους και τους ΕΑΕΚ κατά την εφαρμογή των διαδρομών κατάρτισης και των ατομικών σχεδίων επανένταξης στην απασχόληση. Οι συμμετέχοντες που ενδιαφέρονται να ιδρύσουν επιχείρηση θα λαμβάνουν γενική υποστήριξη και συμβουλές όσον αφορά την επιχειρηματικότητα στο πλαίσιο αυτού του μέτρου επαγγελματικού προσανατολισμού.

               6 Παρακολούθηση. Παρέχει παρακολούθηση των συμμετεχόντων κατά τη διάρκεια των έξι μηνών που ακολουθούν τη λήξη της εφαρμογής των μέτρων. Η δραστηριότητα αυτή θα πραγματοποιηθεί σε βάρος των κρατών μελών.

               –Κατάρτιση, επανακατάρτιση και επαγγελματική κατάρτιση. Το μέτρο αυτό συνίσταται στην παροχή μαθημάτων επαγγελματικής κατάρτισης σε εργαζομένους και ΕΑΕΚ, τα οποία αντιστοιχούν στις ανάγκες τους, όπως αυτές προσδιορίζονται κατά τη διάρκεια της δραστηριότητας επαγγελματικής παροχής συμβουλών, και σε τομείς με καλές προοπτικές εξέλιξης, οι οποίοι αντιστοιχούν σε αναγνωρισμένες ανάγκες στην αγορά εργασίας. Τα μαθήματα κατάρτισης θα μπορούσαν επίσης να συμπληρώνονται με πρακτική άσκηση.

               –Συνεισφορά για τη σύσταση επιχείρησης. Οι εργαζόμενοι ή οι ΕΕΑΚ που ιδρύουν δική τους επιχείρηση θα λαμβάνουν έως 15 000 ευρώ ως συνεισφορά για την κάλυψη των δαπανών ίδρυσης. Στην Ελλάδα, μία από τις σημαντικότερες δυσκολίες που αντιμετωπίζουν οι επιχειρηματίες κατά τη σύσταση επιχείρησης είναι η πρόσβαση σε χρηματοδότηση. Οι τράπεζες, λόγω της έλλειψης ρευστότητας, απορρίπτουν τις περισσότερες αιτήσεις δανειοδότησης. Το μέτρο αυτό αποσκοπεί στην προώθηση της επιχειρηματικότητας μέσω της εν λόγω χρηματοδοτικής υποστήριξης. Η συνεισφορά θα καταβάλλεται σε δόσεις μετά την επίτευξη ορισμένων στόχων όπως η κατάρτιση επιχειρηματικού σχεδίου, η εγγραφή της επιχείρησης, κ.λπ. Δεδομένης της προηγούμενης εμπειρίας σημαντικού αριθμού δικαιούχων ως μελών/εργαζομένων-ιδιοκτητών συνεταιρισμού, οι ελληνικές αρχές θεωρούν πολύ πιθανό ότι ορισμένες από τις νέες επιχειρήσεις θα λάβουν τη μορφή κοινωνικών συνεταιρισμών και, ως εκ τούτου, θα είναι επιλέξιμες για ενίσχυση στο πλαίσιο του ελληνικού νόμου για την κοινωνική οικονομία και την κοινωνική επιχειρηματικότητα
                  17
               .

               –Επίδομα συμμετοχής και επίδομα κατάρτισης. Για την κάλυψη των δαπανών που πραγματοποιούνται κατά τη συμμετοχή τους στο μέτρο επαγγελματικού προσανατολισμού, οι δικαιούχοι θα λαμβάνουν 50 ευρώ ανά ημέρα συμμετοχής. Κατά τη διάρκεια της κατάρτισης το επίδομα θα είναι 6 ευρώ ανά ώρα.

               –Επίδομα κινητικότητας. Οι εργαζόμενοι ή οι ΕΕΑΚ που θα αποδέχονται θέση εργασίας που συνεπάγεται αλλαγή του τόπου διαμονής τους θα λαμβάνουν κατ’ αποκοπή ποσό 2 000 ευρώ για την κάλυψη των αναγκαίων δαπανών.

               31.Οι προτεινόμενες δράσεις που περιγράφονται εδώ αποτελούν ενεργητικά μέτρα της αγοράς εργασίας, τα οποία εντάσσονται στο πλαίσιο των επιλέξιμων δράσεων που ορίζονται στο άρθρο 7 του κανονισμού ΕΤΠ. Οι δράσεις αυτές δεν υποκαθιστούν τα παθητικά μέτρα κοινωνικής προστασίας.

               32.Η Ελλάδα υπέβαλε τις απαιτούμενες πληροφορίες σχετικά με τις δράσεις που είναι υποχρεωτικές για τις οικείες επιχειρήσεις βάσει της εθνικής νομοθεσίας ή των συλλογικών συμβάσεων. Επιβεβαίωσε ότι η χρηματοδοτική συνεισφορά από το ΕΤΠ δεν θα αντικαταστήσει καμία από αυτές τις δράσεις.

               Εκτιμώμενος προϋπολογισμός

               33.Το εκτιμώμενο συνολικό κόστος ανέρχεται σε 10 780 000 ευρώ, εκ των οποίων οι δαπάνες για τις εξατομικευμένες υπηρεσίες ανέρχονται σε 10 530 000 ευρώ και οι δαπάνες για δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων επί των δραστηριοτήτων σε 250 000 ευρώ.

               34.Η συνολική χρηματοδοτική συνεισφορά που ζητείται από το ΕΤΠ είναι 6 468 000 ευρώ (60% του συνολικού κόστους).

                        Δράσεις

                        Εκτιμώμενος αριθμός συμμετεχόντων

                        Εκτιμώμενο κόστος ανά συμμετέχοντα (σε ευρώ)

                        Εκτιμώμενο συνολικό κόστος

                        (σε ευρώ)

                        Εξατομικευμένες υπηρεσίες [δράσεις που προβλέπονται στο άρθρο 7 παράγραφος 1 στοιχεία α) και γ) του κανονισμού ΕΤΠ]

                        Επαγγελματικός προσανατολισμός

                        1 100

                        1 250

                        1 375 000

                        Κατάρτιση, επανακατάρτιση και επαγγελματική κατάρτιση

                        1 100

                        2 690

                        2 960 000

                        Συνεισφορά για τη σύσταση επιχείρησης

                        200

                        15 000

                        3 000 000

                        Υποσύνολο α):

                        Ποσοστό της δέσμης εξατομικευμένων υπηρεσιών

                        –

                        7 335 000

                        (69,66 %)

                        Επιδόματα και κίνητρα [δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ]

                        Επίδομα συμμετοχής

                        1 100

                        1 250

                        1 375 000

                        Επίδομα κατάρτισης

                        900

                        1 800

                        1 620 000

                        Επίδομα κινητικότητας και συνδρομή στις δαπάνες μετακίνησης

                        100

                        2 000

                        200 000

                        Υποσύνολο β):

                        Ποσοστό της δέσμης εξατομικευμένων υπηρεσιών:

                        –

                        3 195 000

                        (30,34 %)

                        Δράσεις που προβλέπονται στο άρθρο 7 παράγραφος 4 του κανονισμού ΕΤΠ

                        1. Προπαρασκευαστικές δράσεις

                        –

                        40 000

                        2. Διαχείριση

                        –

                        110 000

                        3. Ενημέρωση και δημοσιότητα

                        –

                        50 000

                        4. Έλεγχος και υποβολή εκθέσεων

                        –

                        50 000

                        Υποσύνολο γ):

                        Ποσοστό επί του συνολικού κόστους

                        250 000

                        (2,32 %)

                        Συνολικό κόστος (α + β + γ):

                        –

                        10 780 000

                        Συνεισφορά ΕΤΠ (60 % του συνολικού κόστους)

                        –

                        6 468 000

               35.Το κόστος των δράσεων που προσδιορίζονται στον ανωτέρω πίνακα ως δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ δεν υπερβαίνει το 35 % του συνολικού κόστους της συντονισμένης δέσμης εξατομικευμένων υπηρεσιών. Η Ελλάδα επιβεβαίωσε ότι οι δράσεις αυτές προϋποθέτουν την ενεργό συμμετοχή των στοχευόμενων δικαιούχων σε δραστηριότητες αναζήτησης εργασίας ή κατάρτισης.

               36.Η Ελλάδα επιβεβαίωσε ότι το κόστος των επενδύσεων για αυτοαπασχόληση, σύσταση επιχειρήσεων και εξαγορά επιχειρήσεων από εργαζομένους δεν θα υπερβαίνει τα 15 000 ευρώ ανά δικαιούχο.

               Περίοδος επιλεξιμότητας των δαπανών

               37.Η Ελλάδα άρχισε να παρέχει τις εξατομικευμένες υπηρεσίες στους στοχευόμενους εργαζομένους και ΕΕΑΚ στις 26 Φεβρουαρίου 2016. Οι δαπάνες σχετικά με τις δράσεις των εργαζομένων θα είναι, επομένως, επιλέξιμες για χρηματοδοτική συνεισφορά από το ΕΤΠ από τις 26 Φεβρουαρίου 2016 έως τις 26 Φεβρουαρίου 2018, ενώ οι δαπάνες σχετικά με τις δράσεις για ΕΑΕΚ θα είναι επιλέξιμες για χρηματοδοτική συνεισφορά από το ΕΤΠ από τις 26 Φεβρουαρίου 2016 έως τις 31 Δεκεμβρίου 2017.

               38.Η Ελλάδα άρχισε να επιβαρύνεται με τις διοικητικές δαπάνες για την εφαρμογή του ΕΤΠ στις 26 Φεβρουαρίου 2016. Οι δαπάνες για τις δραστηριότητες προετοιμασίας, διαχείρισης, ενημέρωσης, δημοσιότητας, ελέγχου και υποβολής εκθέσεων επί των δραστηριοτήτων, ως εκ τούτου, είναι επιλέξιμες για χρηματοδοτική συνεισφορά από το ΕΤΠ από τις 26 Φεβρουαρίου 2016 έως τις 26 Αυγούστου 2018.

               Συμπληρωματικότητα με δράσεις που χρηματοδοτούνται από εθνικά ή ενωσιακά ταμεία

               39.Η πηγή της εθνικής προχρηματοδότησης ή συγχρηματοδότησης είναι το εθνικό πρόγραμμα δημοσίων επενδύσεων.

               40.Η Ελλάδα επιβεβαίωσε ότι τα μέτρα που περιγράφονται παραπάνω και τα οποία λαμβάνουν χρηματοδοτική συνεισφορά από το ΕΤΠ δεν θα λάβουν χρηματοδοτική συνεισφορά από άλλα χρηματοδοτικά μέσα της Ένωσης.

               Διαδικασίες για την παροχή συμβουλών προς τους στοχευόμενους δικαιούχους ή τους εκπροσώπους τους ή τους κοινωνικούς εταίρους, καθώς και τις τοπικές και περιφερειακές αρχές

               41.Οι ελληνικές αρχές ανέφεραν ότι η συντονισμένη δέσμη εξατομικευμένων υπηρεσιών έχει καταρτιστεί σε διαβούλευση με τους εκπροσώπους των στοχευόμενων δικαιούχων, το Ινστιτούτο Εργασίας της Γενικής Συνομοσπονδίας Εργατών Ελλάδος (ΓΣΕΕ) και τον Οργανισμό Απασχόλησης Εργατικού Δυναμικού (ΟΑΕΔ)
                  18
               . Μια πρώτη συνεδρίαση γνωριμίας πραγματοποιήθηκε κατά τη διάρκεια του Μαρτίου 2015 για να ελεγχθεί η επιλεξιμότητα μιας περίπτωσης σε σχέση με την υποστήριξη των πρώην εργαζομένων του Σουπερμάρκετ Λάρισα. Μετά από πολλές επαφές μεταξύ του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης και των εκπροσώπων των εργαζομένων, συμφωνήθηκαν η προτεινόμενη αίτηση και το περιεχόμενο της ολοκληρωμένης δέσμης μέτρων τον Ιούλιο του 2015.

               Συστήματα διαχείρισης και ελέγχου

               42.Η αίτηση περιέχει περιγραφή του συστήματος διαχείρισης και ελέγχου, που προσδιορίζει τις ευθύνες των εμπλεκόμενων φορέων. Η Ελλάδα γνωστοποίησε στην Επιτροπή ότι η διαχείριση και ο έλεγχος της χρηματοδοτικής συνεισφοράς θα πραγματοποιούνται από τους ίδιους φορείς που διαχειρίζονται και ελέγχουν τη χρηματοδότηση από το Ευρωπαϊκό Κοινωνικό Ταμείο (ΕΚΤ) στην Ελλάδα. Η αρμόδια αρχή για την εφαρμογή των δράσεων του ΕΚΤ (EYE-EKT) θα ενεργεί ως διαχειριστική αρχή, η Επιτροπή Δημοσιονομικού Ελέγχου (ΕΔΕΛ) της Γενικής Γραμματείας Δημοσιονομικής Πολιτικής του Υπουργείου Οικονομικών ως ελεγκτική αρχή και η ειδική υπηρεσία πιστοποίησης και ελέγχου των συγχρηματοδοτούμενων προγραμμάτων του Υπουργείου Οικονομίας, Υποδομών, Ναυτιλίας και Τουρισμού ως αρχή πιστοποίησης.

               Δεσμεύσεις του οικείου κράτους μέλους

               43.Η Ελλάδα παρέσχε όλες τις αναγκαίες διαβεβαιώσεις όσον αφορά τα ακόλουθα:

               –την τήρηση των αρχών της ίσης μεταχείρισης και της απαγόρευσης των διακρίσεων όσον αφορά την πρόσβαση στις προτεινόμενες δράσεις και την εφαρμογή τους,

               –τη συμμόρφωση με τις απαιτήσεις που καθορίζονται στην εθνική νομοθεσία και στη νομοθεσία της ΕΕ όσον αφορά τις συλλογικές απολύσεις,

               –τη μη λήψη χρηματοδοτικής ενίσχυσης από άλλα ενωσιακά ταμεία ή χρηματοδοτικά μέσα όσον αφορά τις προτεινόμενες δράσεις, καθώς και την αποφυγή οποιασδήποτε διπλής χρηματοδότησης,

               –ότι οι προτεινόμενες δράσεις θα είναι συμπληρωματικές προς τις δράσεις που χρηματοδοτούνται από τα διαρθρωτικά ταμεία,

               –τη συμμόρφωση της χρηματοδοτικής συνεισφοράς από το ΕΤΠ με τους διαδικαστικούς και ουσιαστικούς κανόνες της Ένωσης για τις κρατικές ενισχύσεις.

               ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

               Πρόταση προϋπολογισμού

               44.Το ΕΤΠ δεν υπερβαίνει το μέγιστο ετήσιο ποσό των 150 εκατομμυρίων ευρώ (σε τιμές του 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020
                  19
               .

               45.Η Επιτροπή, αφού εξέτασε αν η αίτηση πληροί τους όρους που προβλέπονται στο άρθρο 13 παράγραφος 1 του κανονισμού ΕΤΠ και αφού έλαβε υπόψη τον αριθμό των στοχευόμενων δικαιούχων, τις προτεινόμενες δράσεις και το εκτιμώμενο κόστος, προτείνει την κινητοποίηση του ΕΤΠ για ποσό 6 468 000, ευρώ, το οποίο αντιπροσωπεύει το 60% του συνολικού κόστους των προτεινόμενων δράσεων, προκειμένου να παρασχεθεί χρηματοδοτική συνεισφορά για την αίτηση.

               46.Η προτεινόμενη απόφαση για κινητοποίηση του ΕΤΠ θα ληφθεί από κοινού από το Ευρωπαϊκό Κοινοβούλιο και το Συμβούλιο, όπως ορίζεται στο σημείο 13 της διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  20
               .

               Συναφείς πράξεις

               47.Ταυτόχρονα με την υποβολή της παρούσας πρότασης για απόφαση κινητοποίησης του ΕΤΠ, η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο πρόταση μεταφοράς του ποσού των 6 468 000 ευρώ στην αντίστοιχη γραμμή του προϋπολογισμού.

               48.Ταυτόχρονα με την έγκριση της παρούσας πρότασης απόφασης για την κινητοποίηση του ΕΤΠ, η Επιτροπή θα εκδώσει απόφαση για χρηματοδοτική συνεισφορά μέσω εκτελεστικής πράξης, η οποία θα αρχίσει να ισχύει την ημερομηνία έκδοσης της προτεινόμενης απόφασης για την κινητοποίηση του ΕΤΠ από το Ευρωπαϊκό Κοινοβούλιο και το Συμβούλιο.

               Πρόταση

               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

               σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση
                  (αίτηση της Ελλάδας — EGF/2015/011 GR/Supermarket Larissa)

               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης,

               Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  21
               , και ιδίως το άρθρο 15 παράγραφος 4,

               Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  22
               , και ιδίως το σημείο 13,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) στοχεύει να παρέχει στήριξη στους εργαζομένους που απολύονται και στους αυτοαπασχολούμενους των οποίων η δραστηριότητα έχει παύσει ως αποτέλεσμα μεγάλων διαρθρωτικών αλλαγών στη μορφή του παγκόσμιου εμπορίου που οφείλονται στην παγκοσμιοποίηση, ως αποτέλεσμα συνέχισης της παγκόσμιας χρηματοπιστωτικής και οικονομικής κρίσης ή ως αποτέλεσμα μιας νέας παγκόσμιας χρηματοπιστωτικής και οικονομικής κρίσης, και να τους βοηθά να επανενταχθούν στην αγορά εργασίας.

               (2)Το ΕΤΠ δεν πρέπει να υπερβαίνει το μέγιστο ετήσιο ποσό των 150 εκατ. ευρώ (τιμές 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου
                  23
               .

               (3)Στις 26 Νοεμβρίου 2015, η Ελλάδα υπέβαλε την αίτηση EGF/2015/011 GR/Supermarket Larissa για χρηματοδοτική συνεισφορά από το ΕΤΠ, μετά τις απολύσεις στην εταιρεία ΑΒΕΕ Σουπερμάρκετ Λάρισα στην Ελλάδα. Η αίτηση αυτή συμπληρώθηκε με πρόσθετες πληροφορίες που υποβλήθηκαν σύμφωνα με το άρθρο 8 παράγραφος 3 του κανονισμού (ΕΕ) αριθ. 1309/2013. Η εν λόγω αίτηση ικανοποιεί τις απαιτήσεις που ισχύουν για τον καθορισμό χρηματοδοτικής συνεισφοράς από το ΕΤΠ, οι οποίες ορίζονται στο άρθρο 13 του κανονισμού (ΕΕ) αριθ. 1309/2013.

               (4)Σύμφωνα με το άρθρο 6 παράγραφος 2 του κανονισμού (ΕΕ) αριθ. 1309/2013, η Ελλάδα αποφάσισε να παράσχει εξατομικευμένες υπηρεσίες συγχρηματοδοτούμενες από το ΕΤΠ και σε 543 νέους που βρίσκονται εκτός απασχόλησης, εκπαίδευσης ή κατάρτισης (EAEK).

               (5)Επομένως, θα πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς ποσού 6 468 000  ευρώ όσον αφορά με την αίτηση που υπέβαλε η Ελλάδα.

               (6)Προκειμένου να ελαχιστοποιηθεί ο χρόνος που χρειάζεται για την κινητοποίηση του ΕΤΠ, η παρούσα απόφαση θα πρέπει να εφαρμοστεί από την ημερομηνία της έκδοσής της,

               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2016, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση για την παροχή ποσού 6 468 000 ευρώ σε πιστώσεις ανάληψης υποχρεώσεων και σε πιστώσεις πληρωμών.

               Άρθρο 2

               Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης. Εφαρμόζεται από [the date of its adoption]
                  24*.

               Βρυξέλλες,

                  Για το Ευρωπαϊκό Κοινοβούλιο
                        Για το Συμβούλιο

                  Ο/Η Πρόεδρος
                        Ο/Η Πρόεδρος

                     (1)
                  ΕΕ L 347 της 20.12.2013, σ. 855.

                     (2)
                  Κατά την έννοια του άρθρου 3 του κανονισμού ΕΤΠ.

                     (3)
                  Κανονισμός (ΕΕ) αριθ. 1046/2012 της Επιτροπής, της 8ης Νοεμβρίου 2012, σχετικά με την εφαρμογή του κανονισμού (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου για τη θέσπιση μιας κοινής ονοματολογίας των εδαφικών στατιστικών μονάδων (NUTS), όσον αφορά τη διαβίβαση των χρονοσειρών για τη νέα περιφερειακή κατανομή (ΕΕ L 310 της 9.11.2012, σ. 34).

                     (4)
                  ΕΕ L 393 της 30.12.2006, σ. 1.

                     (5)
                  Σύμφωνα με το άρθρο 7 παράγραφος 4 του κανονισμού (ΕΕ) αριθ. 1309/2013.

                     (6)
                  422 εργαζόμενοι και 135 εργαζόμενοι-ιδιοκτήτες

                     (7)
                  Κωδικός: nama_fcs_k

                     (8)
                  http://www.inegsee.gr/wp-content/uploads/2014/07/Symperasmata.pdf

                     (9)
                  Στην Ελλάδα το όριο της φτώχειας είναι 5 708 EUR ανά έτος ανά άτομο (για φυσικά πρόσωπα) και 11 986 EUR για νοικοκυριά με δύο ενήλικες και δύο παιδιά ηλικίας έως 14 ετών.

                     (10)
                  EGF/2010/010 CZ Unilever, COM(2011) 61
                     EGF/2010/016 ES Aragón retail, COM(2010) 615
                     EGF/2011/004 GR ALDI Hellas, COM(2011) 580
                     EGF/2014/009 GR Sprider Stores, COM(2014) 620
                     EGF/2014/013 GR Odyssefs Fokas, COM(2014) 702

                     (11)
                  Καλύπτεται η περίοδος Ιανουαρίου 2014-Νοεμβρίου 2015

                     (12)
                  Περιλαμβάνονται καταστήματα τροφίμων μεγάλης κλίμακας και ειδικευμένα καταστήματα τροφίμων, ποτών και καπνού.

                     (13)
                  Πηγή: ILO.

                     http://www.ilo.org/global/research/global-reports/global-employment-trends/2014/WCMS_233936/lang--en/index.htm

                     (14)
                  Κωδικός Eurostat tsdec450.

                     (15)
                  Πηγή: Eurostat [κωδικοί (lfst_r_lfe2emprt) και (lfsi_emp_a)]

                     (16)
                  Πηγή: Eurostat code [lfst_r_lfu2ltu]

                     (17)
                  Νόμος 4019/2011.

                     (18)
                  Ο O.A.E.D. αποτελεί το κύριο μέσο για την εφαρμογή της κυβερνητικής πολιτικής για την απασχόληση. Είναι νομικό πρόσωπο δημοσίου δικαίου και λογοδοτεί απευθείας στο Υπουργείο Εργασίας και Κοινωνικών Υποθέσεων.

                     (19)
                  ΕΕ L 347 της 20.12.2013, σ. 884.

                     (20)
                  ΕΕ C 373 της 20.12.2013, σ. 1.

                     (21)
                  ΕΕ L 347 της 20.12.2013, σ. 855.

                     (22)
                  ΕΕ C 373 της 20.12.2013, σ. 1.

                     (23)
                  Κανονισμός (ΕΕ, Ευρατόμ) αριθ. 1311/2013 του Συμβουλίου για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).

                     (24)
                   Η ημερομηνία θα προστεθεί από το Ευρωπαϊκό Κοινοβούλιο πριν από τη δημοσίευση στην ΕΕ.


Πρόταση απόφασης του Συμβουλίου σχετικά με τα μεταβατικά μέτρα που είναι αναγκαία για την επέκταση στην εθνική παραγωγή της απαγορεύσεως χορηγήσεως ορμονών στα ζώα των εκμεταλλεύσεων


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 30.9.2015
            COM(2015) 486 final
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            σχετικά με την κινητοποίηση του μέσου ευελιξίας για άμεσα δημοσιονομικά μέτρα στο πλαίσιο του Ευρωπαϊκού Προγράμματος Δράσης για τη Μετανάστευση

               ΑΙΤΙΟΛΟΓΙΚΗ ΕΚΘΕΣΗ

               Ο κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020
                  1
                επιτρέπει την κινητοποίηση του μέσου ευελιξίας για τη χρηματοδότηση σαφώς προσδιορισμένων δαπανών οι οποίες δεν θα μπορούσαν να χρηματοδοτηθούν στο πλαίσιο των διαθέσιμων ανώτατων ορίων για έναν ή περισσοτέρους άλλους τομείς του πολυετούς δημοσιονομικού πλαισίου.

               Σύμφωνα με το άρθρο 11 του κανονισμού αριθ. 1311/2013 του Συμβουλίου και με το σημείο 12 της διοργανικής συμφωνίας της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  2
               , μετά την εξέταση όλων των δυνατοτήτων ανακατανομής πιστώσεων και αφού έχει εξαντλήσει κάθε αδιάθετο περιθώριο στον τομέα δαπανών Ασφάλεια και Ιθαγένεια (τομέας 3), η Επιτροπή προτείνει την κινητοποίηση του μέσου ευελιξίας. Η κινητοποίηση αφορά ποσό 66,1 εκατ. ευρώ, πέραν του ανώτατου ορίου του τομέα 3 του πολυετούς δημοσιονομικού πλαισίου, και προορίζεται να καλύψει τη χρηματοδότηση της οικονομικής στήριξης για μέτρα διαχείρισης της προσφυγικής κρίσης.

               Οι πιστώσεις πληρωμών που αντιστοιχούν στην προτεινόμενη κινητοποίηση του μηχανισμού ευελιξίας ανέρχονται σε 52,9 εκατ. ευρώ το 2016 και σε 13,2 εκατ. ευρώ το 2017.

               Πρόταση

               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

               σχετικά με την κινητοποίηση του μέσου ευελιξίας για άμεσα δημοσιονομικά μέτρα στο πλαίσιο του Ευρωπαϊκού Προγράμματος Δράσης για τη Μετανάστευση

               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  3
               , και ιδίως το σημείο 12,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Το άρθρο 11 του κανονισμού 1311/2013 του Συμβουλίου για τον καθορισμό του πολυετούς δημοσιονομικού πλαισίου για την περίοδο 2014-2020
                  4
                έχει θεσπίσει ένα μέσο ευελιξίας μέχρι το ποσό των 471 εκατ. ευρώ (τιμές 2011) ανά έτος,

               (2)Μετά την εξέταση όλων των δυνατοτήτων ανακατανομής πιστώσεων εντός του ανώτατου ορίου δαπανών του τομέα 3 («Ασφάλεια και ιθαγένεια»), η Επιτροπή προτείνει την κινητοποίηση 66,1 εκατ. ευρώ από το μέσο ευελιξίας για τη χρηματοδότηση δράσεων στον τομέα της μετανάστευσης.

               (3)Οι πιστώσεις πληρωμών που αντιστοιχούν στην προτεινόμενη κινητοποίηση του μηχανισμού ευελιξίας ανέρχονται σε 52,9 εκατ. ευρώ το 2016 και σε 13,2 εκατ. ευρώ το 2017,

               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2015, χρησιμοποιείται το μέσο ευελιξίας για την αύξηση των πιστώσεων ανάληψης υποχρεώσεων κατά 66,1 εκατ. ευρώ επάνω από το ανώτατο όριο δαπανών του τομέα «Ασφάλεια και ιθαγένεια» (τομέας 3).

               Το εν λόγω ποσό θα χρησιμοποιηθεί για τη χρηματοδότηση μέτρων για τη διαχείριση της προσφυγικής κρίσης.

               Οι πιστώσεις πληρωμών που αντιστοιχούν στην προτεινόμενη κινητοποίηση του μηχανισμού ευελιξίας ανέρχονται σε 52,9 εκατ. ευρώ το 2016 και σε 13,2 εκατ. ευρώ το 2017.

               Άρθρο 2

               Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

               Βρυξέλλες,

                  Για το Ευρωπαϊκό Κοινοβούλιο
                        Για το Συμβούλιο

                  Ο Πρόεδρος
                        Ο Πρόεδρος

                     (1)
                  ΕΕ L 347 της 20.12.2013, σ. 884.

                     (2)
                  ΕΕ C 373 της 20.12.2013, σ. 1.

                     (3)
                  ΕΕ C 373 της 20.12.2013, σ. 1.

                     (4)
                  ΕΕ L 347 της 20.12.2013, σ. 884.


Avis juridique important

|

52001PC0107

Πρόταση Απόφασης του Συμβουλίου περί εξουσιοδοτήσεως της Πορτογαλικής Δημοκρατίας να ανανεώσει, μέχρι τις 9 Απριλίου 2002, τη συμφωνία αμοιβαίων αλιευτικών σχέσεων με τη Δημοκρατία της Νοτίου Αφρικής  /* COM/2001/0107 τελικό */

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ περί εξουσιοδοτήσεως της Πορτογαλικής Δημοκρατίας να ανανεώσει, μέχρι τις 9 Απριλίου 2002, τη συμφωνία αμοιβαίων αλιευτικών σχέσεων με τη Δημοκρατία της Νοτίου Αφρικής(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΗ Πορτογαλική Δημοκρατία υπέγραψε στις 9 Απριλίου 1979 μία συμφωνία για σχέσεις αλιείας με τη Νοτιοαφρικανική Δημοκρατία, η οποία άρχισε να ισχύει στις την ίδια μέρα για μία αρχική περίοδο 10 ετών. προβλέπεται επίσης ότι στο τέλος αυτής της περιόδου η συμφωνία συνεχίζει να ισχύει στη συνέχεια για μια περίοδο απροσδιορίστου διαρκείας εκτός αν κοινοποιηθεί καταγγελία 12 μηνών. Η συμφωνία αυτή προβλέπει ότι οι ετήσιες άδειες δίδονται στα πλοία με ισπανική σημαία. αυτή ήταν η περίπτωση από το 1989.Το άρθρο 354 παράγραφος 2 της Πράξης Προσχώρησης της Ισπανίας και της Πορτογαλίας προβλέπει ότι τα δικαιώματα και οι υποχρεώσεις της Πορτογαλικής Δημοκρατίας που απορρέουν από τις συμφωνίες αλιείας που έχουν συνάψει με τις τρίτες χώρες δεν επηρεάζονται κατά την περίοδο που εξακολουθούν να ισχύουν προσωρινά οι διατάξεις των συμφωνιών αυτών. Σύμφωνα με την παράγραφο 3 του άρθρου 354 της Πράξης Προσχώρησης, το Συμβούλιο, αποφασίζοντας με ειδική πλειοψηφία μετά από πρόταση της Επιτροπής, εκδίδει τις αναγκαίες αποφάσεις για τη συνέχιση των αλιευτικών δραστηριοτήτων που απορρέουν από τις συμφωνίες αυτές, συμπεριλαμβανομένης και της δυνατότητας παράτασής για την περιόδους ενός έτους κατ´ανώτατο όριο.Η παρούσα πρόταση απόφασης εξουσιοδοτεί τη Δημοκρατία της Πορτογαλίας να παρατείνει έως τις 9 Απριλίου 2002 την εν λόγω συμφωνία αλιείας.ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥπερί εξουσιοδοτήσεως της Πορτογαλικής Δημοκρατίας να ανανεώσει, μέχρι τις 9 Απριλίου 2002, τη συμφωνία αμοιβαίων αλιευτικών σχέσεων με τη Δημοκρατία της Νοτίου ΑφρικήςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την πράξη προσχώρησης της Ισπανίας και της Πορτογαλίας, και ιδίως το άρθρο 354 παράγραφος 3,την πρόταση της Επιτροπής [1],[1]  EE C ...Εκτιμώντας τα εξής:(1) ότι η συμφωνία αμοιβαίων αλιευτικών σχέσεων μεταξύ της κυβέρνησης της Πορτογαλικής Δημοκρατίας και της κυβέρνησης της Δημοκρατίας της Νοτίου Αφρικής, που υπογράφηκε στις 9 Απριλίου 1979, άρχισε να ισχύει την ίδια ημέρα για αρχική περίοδο δέκα ετών ότι αυτή η συμφωνία, εν συνεχεία, παραμένει σε ισχύ για αόριστο χρονικό διάστημα, αν δεν καταγγελθεί με προειδοποίηση δώδεκα μηνών.(2) ότι το άρθρο 354 παράγραφος 2 της πράξης προσχώρησης προβλέπει ότι τα δικαιώματα και οι υποχρεώσεις που απορρέουν από συμφωνίες αλιείας που έχει συνάψει η Πορτογαλική Δημοκρατία με τρίτες χώρες δεν επηρεάζονται κατά το χρονικό διάστημα κατά το οποίο οι διατάξεις των συμφωνιών αυτών διατηρούνται προσωρινά σε ισχύ.(3) ότι, δυνάμει του άρθρου 354 παράγραφος 3 της αυτής πράξης προσχώρησης, το Συμβούλιο λαμβάνει, πριν από τη λήξη των αλιευτικών συμφωνιών που έχει συνάψει η Πορτογαλική Δημοκρατία με τρίτες χώρες, τις κατάλληλες αποφάσεις για τη διατήρηση των αλιευτικών δραστηριοτήτων που προκύπτουν από τις συμφωνίες αυτές, συμπεριλαμβανομένης της δυνατότητας παράτασής τους για χρονικό διάστημα ενός έτους κατ' ανώτατο όριο ότι η προαναφερθείσα συμφωνία παρετάθη μέχρι τις 9 Απριλίου 2001 [2][2]  ΕΕ L 285 της 10.11.2000, σ. 19(4) ότι θα πρέπει να επιτραπεί στην Πορτογαλική Δημοκρατία να ανανεώσει, έως τις 9 Απριλίου 2002, την εν λόγω συμφωνία.ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η Πορτογαλική Δημοκρατία εξουσιοδοτείται να ανανεώσει, μέχρι τις 9 Απριλίου 2002, τη συμφωνία αμοιβαίων αλιευτικών σχέσεων με τη Δημοκρατία της Νοτίου Αφρικής, η οποία άρχισε να ισχύει στις 9 Απριλίου 1979.Άρθρο 2Η παρούσα απόφαση απευθύνεται στην Πορτογαλική Δημοκρατία.Βρυξέλλες,Για το ΣυμβούλιοΟ Πρόεδρος


Avis juridique important

|

52000PC0532

Πρόταση απόφασης του Συμβουλίου για την τροποποίηση της απόφασης 95/408/ΕΚ σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια  /* COM/2000/0532 τελικό */

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για την τροποποίηση της απόφασης 95/408/ΕΚ σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΗ απόφαση του Συμβουλίου 95/408/ΕΚ, της 22ας Ιουνίου 1995, θεσπίζει μία απλοποιημένη διαδικασία για την κατάρτιση πινάκων εγκαταστάσεων τρίτων χωρών από τις οποίες τα κράτη μέλη μπορούν να εισάγουν προϊόντα αλιείας, κρέατος και άλλα προϊόντα ζωικής προέλευσης. Η απόφαση λήγει στις 31 Δεκεμβρίου 2000.Εντούτοις, η διαδικασία κατάρτισης οριστικών πινάκων εγκαταστάσεων τρίτων χωρών δεν έχει ακόμα περατωθεί. Επιπροσθέτως, η προτεινόμενη νομοθεσία που πρέπει να υποβληθεί σύμφωνα με τη Λευκή Βίβλο για την Ασφάλεια των Τροφίμων θα περιλαμβάνει αναθεωρημένες διατάξεις για την έγκριση εγκαταστάσεων τρίτων χωρών από τις οποίες τα κράτη μέλη μπορούν να εισάγουν προϊόντα αλιείας, κρέατος και άλλα προϊόντα ζωικής προέλευσης. Μετά τη θέσπισή τους, οι διατάξεις αυτές θα αντικαταστήσουν τις διατάξεις της απόφασης του Συμβουλίου 95/408/EΚ.Για την αποφυγή διακοπής αναστάτωσης των συνήθων προτύπων εμπορίας, με την παρούσα απόφαση παρατείνεται η ισχύς της απόφασης του Συμβουλίου 95/408/EΚ έως την 31η Δεκεμβρίου 2003.Η παρούσα απόφαση δεν έχει καμία οικονομική επίπτωση στον προϋπολογισμό των Ευρωπαϊκών Κοινοτήτων.Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για την τροποποίηση της απόφασης 95/408/ΕΚ σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκιαΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη :την απόφαση του Συμβουλίου 95/408/EΚ, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια [1] και ιδίως το άρθρο 9,[1]  ΕΕ L 243, 11.10.1995, σ. 17.την πρόταση της Επιτροπής [2],[2]  ΕΕ C [...], [...], σ. [...].Εκτιμώντας τα εξής :(1) Η προσωρινή περίοδος που προβλέπεται από την απόφαση 95/408/EΚ, λήγει την 31η Δεκεμβρίου 2000.(2) Για διοικητικούς λόγους, καθυστέρησε η κατάρτιση των οριστικών πινάκων εγκαταστάσεων τρίτων χωρών από τις οποίες τα κράτη μέλη επιτρέπεται να εισάγουν ορισμένα προϊόντα σύμφωνα με τις οδηγίες σχετικά με υγειονομικούς όρους που εφαρμόζονται στα εν λόγω προϊόντα.(3) Η προτεινόμενη αναθεώρηση της κτηνιατρικής νομοθεσίας σύμφωνα με τη Λευκή Βίβλο για την Ασφάλεια των Τροφίμων θα περιλαμβάνει ένα τροποποιημένο καθεστώς για την έγκριση εγκαταστάσεων τρίτων χωρών από τις οποίες τα κράτη μέλη επιτρέπεται να εισάγουν ορισμένα προϊόντα.(4) Για την πρόληψη οποιασδήποτε αναστάτωσης στα παραδοσιακά πρότυπα εμπορίας, θα πρέπει να παραταθεί η προσωρινή περίοδος κατά τη διάρκεια της οποίας μπορεί να εφαρμόζεται ένα απλοποιημένο σύστημα για την κατάρτιση πινάκων εγκαταστάσεων τρίτων χωρών οι οποίες εξάγουν ορισμένα προϊόντα ζωικής προέλευσης, αλιευτικά προϊόντα ή ζώντα δίθυρα μαλάκια.ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Στο άρθρο 9 της απόφασης 95/408/EΚ η ημερομηνία '31 Δεκεμβρίου 2000` αντικαθίσταται από την ημερομηνία '31 Δεκεμβρίου 2003`.Άρθρο 2Η παρούσα απόφαση απευθύνεται στα κράτη μέλη.Βρυξέλλες,Για το ΣυμβούλιοΟ Πρόεδρος